Lørenskog, 17. januar 2020

**PRESSEMELDING**

**Viking Outdoor Footwear fyller 100 år**

* **Et århundre med norsk kvalitet og tradisjoner**

**Norske Viking Outdoor Footwear kan i år se tilbake på en 100 år lang historie med produksjon av fottøy, der vektleggingen av kvalitet og innovasjon har blitt stadig sterkere.**

**En unik reise**

Viking ble grunnlagt 17. januar 1920, da Peter Mathias Røwde etablerte en gummifabrikk i Askim. I begynnelsen produserte fabrikken kalosjer – et produkt som slo an i et land der man ofte måtte trosse både regn og gjørme for å komme seg dit man skulle. Allerede den gang jobbet bedriften altså etter det som i dag er vår misjon: «å tilrettelegge for og muliggjøre en aktiv utendørs livsstil».

På 1930-tallet utvidet Viking virksomheten og ble en av Norges største arbeidsgivere. Etter å ha eksperimentert med bildekk, varmeflasker, campingmadrasser og andre produkter fant Viking ut at det var fottøy det skulle satses på.

**Full fart fremover**

På 1940-og 50-tallet moderniserte Viking sine produksjonslinjer og etablerte nye anlegg flere steder i landet – og var dermed klare for det skjellsettende 60-tallet, da man lanserte modeller som Cherrox og turstøvelen Rocky. Disse modellene ble raskt populære og er i dag for klassikere å regne.

På 1970-tallet, da globaliseringen begynte å skyte fart og Norge ble en oljenasjon, begynte også Viking å tenke internasjonalt, og gummistøvelproduksjonen ble flyttet utenlands.

**Et revolusjonerende materiale**

I 1992 ble Viking en av de første skoprodusentene som tok i bruk et av de mest lovende nye materialene – GORE-TEX-membranen. Denne nye teknologien satte en helt ny standard for hva fottøy skulle kunne yte, og skapte muligheter som Viking drar nytte av den dag i dag.

**De neste 100 årene**

Etter 100 år i bransjen har Viking etablert seg som en ledende norsk leverandør av nyskapende, komfortabelt fottøy av høy kvalitet som gjør at man kan være aktiv utendørs i allslags vær og under alle klimatiske forhold.

**For å feire denne milepælen relanserer Viking den klassiske og historiske skomodellen Retro Trim (på lager uke 23). Se hele Vikings utvalg av støvler og sko, og les mer om selskapets 100 år lange historie, på www.vikingfootwear.com**

Hilsen fra hele Viking Teamet

*Kontaktperson:* Landsjef Norge Kjetil Reppen: + 47 976 98 426

*Kontaktperson:* Landsjef Sverige: Mikael Fredriksson: + 46 706 21 34 80

*Kontaktperson:* Landsjef Finland: Tapio Valkonen: + 358 400 453 039

*Kontaktperson:* Landsjef Danmark: Tom Tinning: + 45 25 40 11 01

*Kontaktperson:* Landsjef Tyskland: Helma Tobies: + 49 17 18 62 21 42

*Kontaktperson: Salgssjef, distributører: + 47 909 49 111*